Source: https://www.epi.sk/zz/1957-81
Timestamp: 2020-07-07 11:30:49+00:00
Document Index: 8313353

Matched Legal Cases: ['§ 3', '§ 9', '§ 10', '§ 14', '§ 15', '§ 19', '§ 4', '§ 4', '§ 4', '§ 6']

81/1957 Zb. Zákon o koncertnej a inej hudobnej činnosti | Aktuálne znenie
Hľadaj v 81/1957 ×
81/1957 Zb.
Zákon č. 81/1957 Zb.Zákon o koncertnej a inej hudobnej činnosti
(v znení č. 159/1971 Zb., 130/1990 Zb.)
Čiastka 36/1957
Platnosť od 31.12.1957 do31.03.1991
Zrušený 96/1991 Zb.
Organizácie pre koncertnú a inú hudobnú činnosť (§ 3 - § 9)
Usporadúvanie verejných produkcií a dozor nad nimi (§ 10 - § 14)
Záverečné ustanovenia (§ 15 - § 19)
Aktuálne znenie 01.05.1990 - 31.03.1991
z 19. decembra 1957
o koncertnej a inej hudobnej činnosti
Účelom tohto zákona je zabezpečiť rozvoj koncertnej a inej hudobnej činnosti ako významnej zložky nášho kultúrneho života. Poslaním koncertnej a inej hudobnej činnosti je prispievať k zvyšovaniu kultúrnej úrovne a k rozvoju umeleckej a tvorivej činnosti ľudu.
(1) Koncertnou činnosťou sa rozumejú verejnosti prístupné vystúpenia koncertných umelcov, t. j. inštrumentalistov, dirigentov, spevákov alebo tanečníkov, ktorí umelecky tvorivo vykonávajú dielo hudobné s textom alebo bez textu, prípadne dielo tanečné.
(2) Inou hudobnou činnosťou sa rozumejú verejnosti prístupné vystúpenia inštrumentalistov, dirigentov alebo spevákov, ktorí vykonávajú dielo hudobné s textom alebo bez textu ako svoje hlavné povolanie (hudobníci z povolania) alebo ako vedľajšie povolanie alebo príležitostne za odplatu (ľudoví hudobníci).
Organizácie pre koncertnú a inú hudobnú činnosť
(1) Pre riadenie a organizovanie koncertnej činnosti v kraji zriaďujú rady krajských národných výborov ako súčasť niektorého krajského kultúrno-osvetového zariadenia krajské agentúry; rada krajského národného výboru môže však riadenie a organizovanie koncertnej činnosti v kraji zveriť krajskému symfonickému orchestru.
(2) Úlohou organizácií uvedených v odseku 1 bude najmä
a) starať sa o umeleckú a ideovú úroveň a ušľachtilý výchovný obsah koncertnej a inej hudobnej činnosti,
b) napomáhať usporiadateľov verejných produkcií v kraji pri organizovaní koncertných a iných hudobných produkcií,
c) usporadúvať verejné koncertné a iné hudobné produkcie v kraji a ponúkať takéto produkcie iným usporiadateľom,
d) sprostredkúvať usporiadateľom verejných produkcií vystúpenie koncertných umelcov a ich súborov.
(3) Podrobnosti o zriaďovaní a úlohách krajských agentúr určia smernice, ktoré vydá Ministerstvo školstva a kultúry po dohode so Štátnym úradom plánovacím a s Ministerstvom financií.
(1) Minister školstva a kultúry zriadi po dohode s ministrom predsedom Štátneho úradu plánovacieho a s ministrom financií organizáciu, ktorej úlohou bude najmä
a) v odbore koncertnej činnosti napomáhať krajské agentúry (krajské symfonické orchestre) pri organizovaní koncertov, sprostredkúvať prednostne pre krajské agentúry (krajské symfonické orchestre) vystúpenia vynikajúcich umelcov a ich súborov, prípadne takých umelcov zamestnávať,
c) usporadúvať verejné produkcie v rozsahu určenom štatútom,
(2) Povereník školstva a kultúry zriadi po dohode s povereníkom predsedom Slovenského plánovacieho úradu a s povereníkom financií na Slovensku organizáciu pre plnenie úloh uvedených v odseku 1 písm. a) až c).
(1) Organizácie zriadené podľa § 4 sú právnické osoby. Ich úlohy bližšie vymedzia a ich usporiadanie a spôsob hospodárenia upravia štatúty, ktoré vydá, pokiaľ ide o organizáciu zriadenú podľa § 4 ods. 1 Ministerstvo školstva a kultúry po dohode so Štátnym úradom plánovacím, Ministerstvom financií a s ústrednými výbormi ideového a odborového zväzu, pokiaľ ide o organizáciu zriadenú podľa § 4 ods. 2, Povereníctvo školstva a kultúry po dohode so Slovenským plánovacím úradom, Povereníctvom financií a so slovenskými výbormi ideového a odborového zväzu.
(2) Pokiaľ tento zákon alebo štatúty neustanovujú inak, platia pre tieto organizácie obdobne predpisy o národných podnikoch s tým, že sa tieto organizácie nezapisujú do podnikového registra.
O činnosť ľudových hudobníkov sa starajú a na ňu dozerajú výkonné orgány okresných národných výborov.
Usporadúvanie verejných produkcií a dozor nad nimi
Verejnými produkciami podľa tohto zákona sú verejnosti prístupné vystúpenia koncertných umelcov (koncertné produkcie) alebo hudobníkov z povolania a ľudových hudobníkov (iné hudobné produkcie), ak nejde o predstavenia divadelné alebo filmové. O verejné produkcie ide i vtedy, ak sú uskutočňované mechanickými, optickými alebo inými zariadeniami.
Usporadúvanie verejných produkcií koncertných a verejných produkcií hudobníkov z povolania povoľujú miestne národné výbory; usporadúvanie verejných produkcií ľudových hudobníkov povoľujú výkonné orgány miestnych národných výborov.
Za ideovú a umeleckú úroveň verejných produkcií zodpovedajú ich usporiadatelia, organizácie, ktoré verejnú produkciu alebo vystúpenie účinkujúcich sprostredkujú, ako i jednotliví účinkujúci.
Dozor nad verejnými produkciami vykonávajú odbory školstva a kultúry rád okresných národných výborov, ktoré môžu túto pôsobnosť preniesť na výkonné orgány miestnych národných výborov.
Ministerstvo školstva a kultúry vydá po dohode so zúčastnenými ústrednými úradmi a orgánmi podrobné predpisy na vykonanie tohto zákona, najmä o dojednávaní a zrušovaní zmlúv o umiesťovaní hudobníkov z povolania, o povoľovaní verejných produkcií a o vykonávaní dozoru nad nimi a o zriaďovaní a činnosti súborov hudobníkov z povolania a súborov ľudových hudobníkov.
a) verejné produkcie bez vstupného usporadúvané na verejných priestranstvách pri príležitosti štátneho sviatku, dňa 1. mája a vo významných dňoch republiky,
b) verejné produkcie bez vstupného usporadúvané dobrovoľnými organizáciami združenými v Národnom fronte, ak nedostanú účinkujúci odmenu za výkon,
c) produkcie súborov československej ľudovej armády a ostatných ozbrojených zborov určené pre príslušníkov týchto zborov,
d) verejné produkcie škôl, pri ktorých účinkujú len žiaci alebo študenti.
(2) Ustanovenie § 6 ods. 3 sa nevzťahuje
a) na verejné produkcie súborov československej ľudovej armády a ostatných ozbrojených zborov a ich príslušníkov konané na podklade služobného rozkazu na účinkovanie,
b) na verejné produkcie súborov a sólistov ľudovej tvorivosti, pokiaľ účinkujú bez odmeny za výkon.
Hudobná a artistická ústredňa v Prahe a Hudobná a artistická ústredňa v Bratislave sa zrušujú. Likvidáciu práv a záväzkov týchto organizácií vykonajú likvidátori, ktorých vymenúva Ministerstvo (Povereníctvo) školstva a kultúry po dohode s Ministerstvom (Povereníctvom) financií.
Zrušujú sa všetky ustanovenia doterajších predpisov o veciach upravených týmto zákonom.
Tento zákon nadobúda účinnosť dňom vyhlásenia; vykoná ho minister školstva a kultúry po dohode so zúčastnenými členmi vlády.